Disse oljene utgjør en betydelig del av verdens matoljeproduksjon. Alle er også brukt som biologisk drivstoff/miljødiesel. Kokosolje, en matolje, rik på mettet fett, spesielt brukt i baking og kosmetikk. Maisolje, en vanlig matolje i USA. Bomullsfrøolje. I andre land enn Norge brukes denne til å produsere potetchips og annen snacks. Svært lavt innhold av transfett. Rapsolje, en av de mest vanlige matoljer i Norge. Olivenolje, brukt i matlaging, kosmetikk, såper og for oljelamper. Palmeolje, den vanligste tropiske olje. Også brukt til biodrivstoff.</onlyinclude> Peanøttolje, en klar olje brukt i dressing salater og, på grunn av høyt røkpunkt, spesielt brukt til steking. Saflorolje, produsert for eksport i over 50 år, først for bruk i maling industri, nå mest som matolje. Sesamolje, kaldpresset som lett kokeolje, varmpresset for en mørkere og sterkere smak. Soyaolje, produsert som et biprodukt ved produksjon av soyamel. Solsikkeolje, en vanlig matolje, også brukt for å lage biodiesel.